Tájékoztató
a Zsadányi ÁMK Napközi Otthonos Óvoda munkájáról
A 2011/2012 nevelési évben összesen 62 gyermek iratkozott be a Zsadányi ÁMK Napközi Otthonos Óvodába. 
Kiscsoportba (Gombácska csoport): 25 gyermek jár,

Középső csoportba (Pillangó csoport): 15 gyermek jár,

Nagycsoportba (Katica csoport):  22 gyermek jár.
Tájékoztató
TÁMOP 3.1.1-08/1- 2008-0002 Biztos Kezdet Óvodai Programról

2010 nyarán meghívásos pályázat keretén belül vehetett intézményünk részt a fent nevezett pályázaton.  Azok az óvodák léphettek be ebbe a programba, ahol  Biztos Kezdet Gyerekház működik.
Pedagógusaink, gondozónőink és dajkánk, az együttműködő programba bevont szakemberek családsegítő, védőnő, 1 civil szervezet vezetője, 2011 áprilisában és márciusában szakmai továbbképzésen vettek részt Budapesten. A továbbképzés eredményeképpen megújult módszertani kultúránk, és az ott tanultakat mindennapos munkánk során kamatoztatjuk.

 A programnak köszönhetően nagyon jó minőségű, értékes fejlesztő játékokhoz, fejlesztő tornaeszközökhöz jutottunk hozzá.

Új gyermekjátékokat, babaszobai bútorokat, fejlesztőjátékokat és pedagógiai szakkönyvcsomagot kaptunk, amelyek segítik pedagógiai fejlesztő munkánkat. 

A Biztos Kezdet Óvodai Program céljai, alapelvei:
A Biztos Kezdet Program lehetővé teszi, valódi tényleges együttműködés alakuljon ki minden a gyerekeket érintő szervezettel, a helyi sajátosságokat helyi igényeken, problémákat, szükségleteket figyelembe véve.
A Biztos Kezdet Program a nehéz helyzetben élő, számos bajjal küzdő családok

és gyermekeik számára teszi elérhetővé a szakmai segítséget az  együttműködő partnerek segítségével.
Ezzel kapcsolatos célunk és feladatunk, hogy az óvodás életkorú gyerekek életkori sajátosságait a figyelembe véve a számukra leginkább megfelelő minőségi ellátásban részesüljenek, és ehhez egyenlő eséllyel férjen hozzá. 

A program lehetőséget ad arra is, hogy a nagycsoportos gyerekekkel részt vegyünk egy egynapos kiránduláson, Békéscsabán, ahol a híres Napsugár Báb Együttes előadását a „Jaj de jó itt mindenütt!” című mesejátékot tekinthetjük meg.
 A kirándulás megszervezése a napokban történik, és ezzel kapcsolatosan minden nagycsoportos gyermek szülőjét értesíteni fogjuk!
Óvodai nevelésünk a családi nevelésre épül. Arra törekszünk, hogy a családi nevelést kiegészítve gondozzuk, ápoljuk, védjük, szocializáljuk, neveljük, harmonikusan fejlesszük a gyermeket. A szülőket nevelő partnernek tekintjük, ismertetjük velük nevelési felfogásunkat, programunk célját, feladatát. Minden lehetőséget megragadunk annak érdekében, hogy együttműködve neveljük, fejlesszük a gyerekeket. A kölcsönös kapcsolat kifejezője az is, hogy komolyan vesszük a szülő kérését, javaslatát, esetleg bírálatát.
Hagyományok, ünnepek, közös élmények:
(Projektjeink, témaheteink)
Óvodai életünk megszervezése során minden alkalmat megragadunk a hagyományok, ünnepek ápolására, ezzel is fokozva a közösséghez tartozás élményét. Ünnepek alkalmával, a gyermekekkel közösen készítünk apró ajándékokat, dísztárgyakat. A társadalmi ünnepeket, a gyermekek életkorának megfelelő szinten ünnepeljük, illetve részt veszünk a közösségi rendezvényeken is.

Mikulás: óvodai szinten ünnepeljük, a gyermekek személyre szóló csomagot kapnak. Szponzor keresése tervezett tevékenységünk közé tartozik. 

Karácsony – karácsonyfát állítunk, a megnyert pályázatokból kapott játékok kerülnek a karácsonyfa alá.

Karácsonyi családi nap: A szülők együtt kézműveskednek gyermekeikkel, együtt énekelgetünk, ünnepelünk a Karácsony jegyében. 
Egészségnapok az óvodában (1 hetet átölelő témahét)

Egészséges életmóddal kapcsolatos szokások erősítése.

Látogatás a Mentőállomásra (egészség –betegség, az orvosok és a mentőápolók munkájának fontossága, az egészséges táplálkozás).
Farsang – óvodai szinten ünnepeljük. Jelmezes felvonulás, tréfás játékok, tánc jellemzi a mulatságot. Ezen a napon mindig nagy szeretettel fogadjuk a kedves szülőket, családtagokat. 
A Víz Világnapja: Március 22. (3 hetet átölelő projekt kompetencia alapú nevelési programon belül)

Vigyázzunk Vizeink tisztaságára! Energiatakarékos vízfelhasználás hangsúlyozása, környezettudatos magatartás megalapozása.

Március 15. – a gyermekek életkorának megfelelően emlékezünk meg róla. (nemzeti színű zászló, kokárdafestés, verstanulás, rövid történetek mesélése, községi ünnepség)

A Föld Világnapja: Április 22. (3 hetet átölelő projekt kompetencia alapú nevelési programon belül)

Vigyázzunk Földünk tisztaságára! Környezettudatos magatartás megalapozása.

Húsvét – 3 hetet átölelő projekt.( a kompetencia alapú nevelési programon belül) Húsvéti szokásokkal ismerkedünk, asztali díszeket készítünk, locsolóverset tanulunk.

Tervezett Meghívott vendégünk minden évben: Hamzáné Papp Katalin, aki saját készítésű, kézműves tojásait mutatja be a gyerekeknek.

Mesehét az óvodában (Április) A mese jelentősége az óvodás gyermek életében.

Tervezett meghívott vendégeink: Marton Mihályné, nyugdíjas kollégánk, aki tavaly is minden csoportban mesével, bábozással kedveskedett a gyerekeknek. Az elsős és a harmadikos gyerekek is eljönnek mesélni a kicsiknek.

Anyák-napja – Meghitt családias légkörben, csoportonként tartjuk meg az Anyák napi ünnepségünket. A gyermekek köszöntik az édesanyjukat, nagymamájukat, versekkel, dalokkal és saját készítésű ajándékkal. 

Madarak és a fák napja: Május 10. (projektzárás)

Tervezett meghívott előadók: 
1. Bíró István a Nemzeti Park Tájegység vezetője

2. Motkó Béla természetvédelmi őr

3. Bagdi Tamás erdész technikus, vadgazda mérnök. 
Nevelési évet záró ünnepély Ballagás: Május utolsó szombatja
A gyermekek az egész évben tanult énekekből, mondókákból, versekből összeállított műsort mutatnak be a szülőknek. Az iskolába menőket kis ajándékkal, egy mesekönyvvel és virággal búcsúztatjuk.

 Kirándulás a Nyíregyházi Vadasparkba: Június első hete, melyet a Zsadányi Óvodáért Alapítványból finanszírozunk, ballagó nagycsoportos gyerekek és a szüleik számára, ami minden évben nagyon jól sikerül.
Megemlékezés június 4-ről : A nemzeti összetartozás napja
A gyermekek életkorának megfelelően emlékezünk meg róla. (nemzeti színű zászló festése) 

Mindent megteszünk azért,  hogy a gyerekek örömmel jöjjenek óvodába, ügyesedjenek  életkori sajátosságaikat figyelembe véve megfelelő szinten fejlődnek.

2010/2011 nevelési év. Látogatás a Mentőállomáson
A Nevelőtestület
